section_heading: Način prženja
paragraph_text: Kod prženja je važno da su namirnice potpuno suhe i da se koristi dovoljno masti ili ulja da se održi potrebna toplina za prženje. Računati se mora i s time, da namirnice smanjuju temperaturu masnoće, stoga je potrebno da je početna temperatura masnoće uvijek veća. Osim toga, za vrijeme prženja treba nastojati da temperatura masnoće ne padne. Dakle pržiti treba naglo i u vrućoj masnoći, jer se inače namirnice "napiju" masnoće pa ne mogu biti ukusne, a ni dobre za jelo.